CELEX: 62015CN0279
Language: hr
Date: 2015-06-10 00:00:00
Title: Predmet C-279/15 P: Žalba koju su 10. lipnja 2015. podnijeli Alexandre Borde i Carbonium protiv rješenja Općeg suda (treće vijeće) od 25. ožujka 2015. u predmetu T-314/14: Borde i Carbonium protiv Komisije

7.9.2015   
            
            
               HR
            
            
               Službeni list Europske unije
            
            
               C 294/28
            
         Žalba koju su 10. lipnja 2015. podnijeli Alexandre Borde i Carbonium protiv rješenja Općeg suda (treće vijeće) od 25. ožujka 2015. u predmetu T-314/14: Borde i Carbonium protiv Komisije
   (Predmet C-279/15 P)
   (2015/C 294/35)
   Jezik postupka: engleski
   
      Stranke
   
   
      Žalitelji: Alexandre Borde i Carbonium SAS (zastupnik: A.B.H. Herzberg, Rechtsanwalt)
   
      Druga stranka u postupku: Europska komisija
   
   
      Žalbeni zahtjev
   
   Žalitelji od Suda zahtijevaju da:
   
               —
            
            
               ukine presudu Općeg suda od 25. ožujka 2015., kojom on:
               
                           a)
                        
                        
                           tužbe odbacuje kao nedopuštene, i
                        
                     
                           b)
                        
                        
                           nalaže tužiteljima da snose vlastite troškove i troškove Komisije.
                        
                     
         
               —
            
            
               proglasi dopuštenom tužbu žaliteljâ za poništenje;
               i
               
                           a)
                        
                        
                           konačno odluči u postupku,
                           ili, podredno
                        
                     
                           b)
                        
                        
                           vrati predmet pred Opći sud radi donošenja odluke o meritumu;
                        
                     
         
               —
            
            
               podredno: vrati predmet Općem sudu na razmatranje pitanja dopuštenosti i merituma te posljedično donese odluku;
            
         
               —
            
            
               naloži Komisiji snošenje troškova sukladno članku 184. stavku 1. Poslovnika Suda.
            
         
      Žalbeni razlozi i glavni argumenti
   
   Žalitelji navode da je odbacivanje njihove tužbe za poništenje nezakonito jer je (i) Opći sud netočno i iskrivljeno iznio činjenice, kršeći time žaliteljevo pravo na saslušanje; (ii) Opći sud, primjenjujući članak 263. stavak 4. UFEU-a, pogrešno suzio kategoriju akata koja se može osporiti prema članku 288. UFEU-a; (iii) Opći sud pogriješio smatrajući da osporene mjere nisu odluke prema članku 288. stavku 4. UFEU-a; (iv) Opći sud, primjenjujući članak 263. stavak 4. UFEU-a, pogrešno smatrao odlučnim je li ili ne osporeni akt „odvojiv od ugovornog okvira” i nije uzeo u obzir ostale relevantne faktore; (v) Opći sud, primjenjujući članak 263. stavak 4. UFEU-a, pogrešno primijenio na tripolarni slučaj kriterij razvijen za bipolarne slučajeve; (vi) Opći sud povrijedio pravo žaliteljâ na djelotvornu sudsku zaštitu zajamčenu Europskom konvencijom za zaštitu ljudskih prava i temeljnih sloboda i Poveljom Europske unije o temeljnim prava.